CELEX: 32015R2406
Language: ro
Date: 2015-12-18 00:00:00
Title: Regulamentul (UE) 2015/2406 al Comisiei din 18 decembrie 2015 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 1 (Text cu relevanță pentru SEE)

19.12.2015   
            
            
               RO
            
            
               Jurnalul Oficial al Uniunii Europene
            
            
               L 333/97
            
         REGULAMENTUL (UE) 2015/2406 AL COMISIEI
   din 18 decembrie 2015
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 1
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări în vigoare la data de 15 octombrie 2008.
            
         
               (2)
            
            
               La 18 decembrie 2014, Consiliul pentru Standarde Internaționale de Contabilitate (IASB) a publicat amendamente la Standardul Internațional de Contabilitate (IAS) 1 Prezentarea situațiilor financiare, denumit în continuare „Inițiativa privind prezentarea de informații”. Scopul acestor amendamente este acela de a asigura o prezentare mai eficace a informațiilor și de a încuraja societățile să recurgă la o judecată profesională atunci când stabilesc ce informații să prezinte în situațiile lor financiare, în contextul aplicării IAS 1.
            
         
               (3)
            
            
               Amendamentele aduse IAS 1 vor antrena amendamente la IAS 34 și la Standardul Internațional de Raportare Financiară (IFRS) 7, astfel încât să se garanteze coerența între standardele internaționale de contabilitate respective.
            
         
               (4)
            
            
               În urma consultării Grupului consultativ european pentru raportarea financiară, concluzia a fost că amendamentele la IAS 1 îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
            
         
               (5)
            
            
               Prin urmare, Regulamentul (CE) nr. 1126/2008 ar trebui modificat în mod corespunzător.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1126/2008 se modifică după cum urmează:
   
               (a)
            
            
               Standardul Internațional de Contabilitate (IAS) 1 Prezentarea situațiilor financiare se modifică conform anexei la prezentul regulament;
            
         
               (b)
            
            
               IAS 34 Raportarea financiară interimară și Standardul Internațional de Raportare Financiară (IFRS) 7 Instrumente financiare: informații de furnizat se modifică în conformitate cu amendamentele la IAS 1, care se regăsesc în anexa la prezentul regulament.
            
         Articolul 2
   Fiecare societate aplică amendamentele menționate la articolul 1 cel mai târziu de la data inițială a primului său exercițiu financiar care începe la 1 ianuarie 2016 sau ulterior acestei date.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 243, 11.9.2002, p. 1.
   
      (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
   
      ANEXĂ
      
         Inițiativa privind prezentarea de informații
      
      (Amendamente la IAS 1)
      
         Amendamente la
      
      
         IAS 1 Prezentarea situațiilor financiare
         
      
      Se modifică punctele 10, 31, 54-55, 82A, 85, 113-114, 117, 119 și 122, se adaugă punctele 30A, 55A, 85A-85B și 139P și se elimină punctele 115 și 120. Punctele 29-30, 112, 116, 118 și 121 nu au fost modificate, dar sunt incluse din motive de claritate.
      
         Set complet de situații financiare
      
      
               
                  10.
               
               
                  Un set complet de situații financiare conține:
                  
                              
                                 (a)
                              
                           
                           
                              
                                 o situație a poziției financiare la finalul perioadei;
                              
                           
                        
                              
                                 (b)
                              
                           
                           
                              
                                 o situație a profitului sau pierderii și a altor elemente ale rezultatului global pentru perioada respectivă;
                              
                           
                        
                              
                                 (c)
                              
                           
                           
                              
                                 o situație a modificărilor capitalurilor proprii aferentă perioadei;
                              
                           
                        
                              
                                 (d)
                              
                           
                           
                              
                                 o situație a fluxurilor de trezorerie aferentă perioadei;
                              
                           
                        
                              
                                 (e)
                              
                           
                           
                              
                                 note cuprinzând politici contabile semnificative și alte informații explicative;
                              
                           
                        
                              
                                 (ea)
                              
                           
                           
                              
                                 informații comparative cu privire la perioada precedentă, așa cum se precizează la punctele 38 și 38A; și
                              
                           
                        
                              
                                 (f)
                              
                           
                           
                              
                                 o situație a poziției financiare la începutul perioadei precedente, atunci când o entitate aplică retroactiv o politică contabilă sau realizează o retratare retrospectivă a elementelor din situațiile sale financiare sau atunci când reclasifică elemente în situațiile sale financiare în conformitate cu punctele 40A–40D.
                              
                           
                        
                     O entitate poate utiliza pentru situații alte titluri decât cele utilizate în prezentul standard. De exemplu, o entitate poate utiliza titlul „situația rezultatului global” în loc de „situația profitului sau pierderii și a altor elemente ale rezultatului global”.
                  
                  
                     …
                  
               
            
         Pragul de semnificație și agregarea
      
      
               
                  
                     29.
                  
               
               
                  O entitate trebuie să prezinte distinct fiecare clasă semnificativă de elemente similare. O entitate trebuie să prezinte distinct elementele care au natură sau funcție diferită, cu excepția cazului în care acestea sunt nesemnificative.
               
            
               
                  30.
               
               
                  Situațiile financiare rezultă din prelucrarea unui volum mare de tranzacții sau alte evenimente care sunt agregate pe clase în funcție de natura sau funcția lor. Etapa finală a procesului de agregare și clasificare este prezentarea de date condensate și clasificate care formează elemente-rânduri în situațiile financiare. Dacă un element-rând nu este în mod individual semnificativ, atunci el este agregat cu alte elemente fie în acele situații, fie în note. Un element care nu este suficient de semnificativ pentru a fi prezentat distinct în acele situații financiare poate fi, totuși, prezentat distinct în note.
               
            
               
                  30A
               
               
                  În aplicarea prezentului standard și a altor IFRS-uri, o entitate decide, luând în considerare toate faptele și circumstanțele relevante, modul în care agregă informațiile în situațiile financiare, care includ notele. O entitate nu diminuează inteligibilitatea situațiilor sale financiare prin obturarea informațiilor semnificative cu informații nesemnificative sau prin agregarea de elemente semnificative care au naturi sau funcții diferite.
               
            
               
                  31.
               
               
                  Unele IFRS-uri specifică informațiile care trebuie incluse în situațiile financiare, care includ notele. O entitate nu trebuie să realizeze o prezentare distinctă de informații prevăzută de un IFRS dacă informațiile care reies din acea prezentare sunt nesemnificative. Acest lucru este valabil chiar și în cazul în care IFRS conține o listă de cerințe specifice sau le descrie ca cerințe minime. O entitate trebuie să ia, de asemenea, în considerare posibilitatea de a oferi prezentări suplimentare atunci când respectarea unor anumite dispoziții din IFRS este insuficientă, pentru a le permite utilizatorilor situațiilor financiare să înțeleagă impactul anumitor tranzacții, al altor evenimente și condiții asupra poziției financiare și a performanței financiare a entității.
               
            …
      
         Informații care trebuie prezentate în situația poziției financiare
      
      
               
                  
                     54.
                  
               
               
                  Situația poziției financiare trebuie să cuprindă elementele-rânduri care prezintă următoarele valori:
                  
                              
                                 (a)
                              
                           
                           
                              …
                           
                        
            
               
                  
                     55.
                  
               
               
                  O entitate trebuie să prezinte elemente-rânduri (inclusiv prin dezagregarea elementelor-rânduri enumerate la punctul 54), titluri și subtotaluri suplimentare în situația poziției financiare atunci când o astfel de prezentare este relevantă pentru înțelegerea poziției financiare a entității.
               
            
               
                  55A
               
               
                  Când o entitate prezintă subtotaluri în conformitate cu punctul 55, aceste subtotaluri trebuie:
                  
                              (a)
                           
                           
                              să cuprindă elemente-rânduri alcătuite din sumele recunoscute și evaluate în conformitate cu IFRS;
                           
                        
                              (b)
                           
                           
                              să fie prezentate și etichetate în așa fel încât elementele-rânduri care constituie subtotalul să fie clare și inteligibile;
                           
                        
                              (c)
                           
                           
                              să fie consecvente de la o perioadă la alta, în conformitate cu punctul 45; și
                           
                        
                              (d)
                           
                           
                              să nu fie prezentate cu mai multă importanță decât subtotalurile și totalurile cerute de IFRS pentru situația poziției financiare.
                           
                        
            …
      
         Informații care trebuie prezentate în secțiunea alte elemente ale rezultatului global
      
      
               
                  
                     82A
                  
               
               
                  Secțiunea alte elemente ale rezultatului global trebuie să prezinte elemente-rânduri pentru valorile aferente perioadei:
                  
                              
                                 (a)
                              
                           
                           
                              
                                 ale componentelor altor elemente ale rezultatului global [cu excepția valorilor de la litera (b)], clasificate după natura lor și grupate, în conformitate cu alte IFRS-uri, în:
                              
                              
                                          
                                             (i)
                                          
                                       
                                       
                                          
                                             elemente care nu sunt reclasificate ulterior în profit sau pierdere; și
                                          
                                       
                                    
                                          
                                             (ii)
                                          
                                       
                                       
                                          
                                             elemente care sunt reclasificate ulterior în profit sau pierdere atunci când sunt îndeplinite anumite condiții specifice;
                                          
                                       
                                    
                        
                              
                                 (b)
                              
                           
                           
                              
                                 ale cotei-părți din alte elemente ale rezultatului global aferente entităților asociate și asocierilor în participație, contabilizate prin metoda punerii în echivalență, defalcate în funcție de ponderea elementelor care, în conformitate cu alte IFRS-uri:
                              
                              
                                          
                                             (i)
                                          
                                       
                                       
                                          
                                             nu sunt reclasificate ulterior în profit sau pierdere; și
                                          
                                       
                                    
                                          
                                             (ii)
                                          
                                       
                                       
                                          
                                             elemente care sunt reclasificate ulterior în profit sau pierdere atunci când sunt îndeplinite anumite condiții specifice.
                                          
                                       
                                    
                        …
               
            
               
                  
                     85.
                  
               
               
                  O entitate trebuie să prezinte elemente-rânduri (inclusiv prin dezagregarea elementelor-rânduri enumerate la punctul 82), titluri și subtotaluri suplimentare în situația (situațiile) care prezintă profitul sau pierderea și alte elemente ale rezultatului global atunci când o astfel de prezentare este relevantă pentru înțelegerea performanțelor financiare ale entității.
               
            
               
                  85A
               
               
                  Când o entitate prezintă subtotaluri în conformitate cu punctul 85, aceste subtotaluri trebuie:
                  
                              (a)
                           
                           
                              să cuprindă elemente-rânduri alcătuite din sumele recunoscute și evaluate în conformitate cu IFRS;
                           
                        
                              (b)
                           
                           
                              să fie prezentate și etichetate în așa fel încât elementele-rânduri care constituie subtotalul să fie clare și ușor de înțeles;
                           
                        
                              (c)
                           
                           
                              să fie consecvente de la o perioadă la alta, în conformitate cu punctul 45; și
                           
                        
                              (d)
                           
                           
                              să nu fie prezentate cu mai multă importanță decât subtotalurile și totalurile cerute de IFRS pentru situația (situațiile) care prezintă profitul sau pierderea și alte elemente ale rezultatului global.
                           
                        
            
               
                  85B
               
               
                  O entitate trebuie să prezinte elemente-rânduri în situația (situațiile) care prezintă profit sau pierdere și alte elemente ale rezultatului global care să reconcilieze orice subtotaluri prezentate în conformitate cu punctul 85 cu subtotalurile sau totalurile cerute de IFRS pentru astfel de situație (situații).
               
            …
      
         Structură
      
      
               
                  
                     112.
                  
               
               
                  Notele:
                  
                              
                                 (a)
                              
                           
                           
                              
                                 trebuie să prezinte informații despre bazele de întocmire a situațiilor financiare și despre politicile contabile specifice utilizate în conformitate cu punctele 117-124;
                              
                           
                        
                              
                                 (b)
                              
                           
                           
                              
                                 trebuie să prezinte informațiile cerute de IFRS-uri care nu sunt prezentate în altă parte în situațiile financiare; și
                              
                           
                        
                              
                                 (c)
                              
                           
                           
                              
                                 trebuie să ofere informații care nu sunt prezentate în altă parte în situațiile financiare, dar care sunt relevante pentru înțelegerea oricărora dintre ele.
                              
                           
                        
            
               
                  
                     113.
                  
               
               
                  O entitate trebuie să prezinte notele, pe cât posibil, într-un mod sistematic. Pentru a stabili un mod sistematic, entitatea trebuie să ia în considerare efectul asupra inteligibilității și comparabilității situațiilor sale financiare. În fiecare element din situațiile poziției financiare și din situația (situațiile) care prezintă profit sau pierdere și alte elemente ale rezultatului global, precum și din situația modificărilor capitalurilor proprii și din situația fluxurilor de trezorerie, o entitate trebuie să facă trimiteri la orice informație corespunzătoare din note.
               
            
               
                  114.
               
               
                  Printre exemplele de ordonare sau grupare sistematică a notelor se numără:
                  
                              (a)
                           
                           
                              punerea în prim plan a domeniilor de activitate pe care entitatea le consideră a fi cele mai relevante pentru înțelegerea performanței sale financiare și a poziției sale financiare, precum gruparea informațiilor cu privire la anumite activități de exploatare;
                           
                        
                              (b)
                           
                           
                              gruparea informațiilor cu privire la elementele evaluate în mod similar, precum activele evaluate la valoarea justă; sau
                           
                        
                              (c)
                           
                           
                              respectarea ordinii elementelor-rând din situația (situațiile) care prezintă profit sau pierdere și alte elemente ale rezultatului global, precum și din situația poziției financiare, cum ar fi:
                              
                                          (i)
                                       
                                       
                                          o situație a conformității cu IFRS-urile (a se vedea punctul 16);
                                       
                                    
                                          (ii)
                                       
                                       
                                          politici contabile semnificative aplicate (a se vedea punctul 117);
                                       
                                    
                                          (iii)
                                       
                                       
                                          informații justificative pentru elementele prezentate în situațiile poziției financiare și în situația (situațiile) care prezintă profit sau pierdere și alte elemente ale rezultatului global, precum și în situația modificărilor capitalurilor proprii și în situația fluxurilor de trezorerie, în ordinea în care este prezentată fiecare situație financiară și fiecare element-rând; și
                                       
                                    
                                          (iv)
                                       
                                       
                                          alte prezentări de informații, inclusiv:
                                          
                                                      (1)
                                                   
                                                   
                                                      datorii contingente (a se vedea IAS 37) și angajamente contractuale nerecunoscute; și
                                                   
                                                
                                                      (2)
                                                   
                                                   
                                                      prezentări de informații nefinanciare, de exemplu, obiectivele și politicile gestionării riscului financiar ale entității (a se vedea IFRS 7).
                                                   
                                                
                                    
                        
            
               
                  115.
               
               
                  [Eliminat]
               
            
               
                  116.
               
               
                  O entitate poate prezenta notele care oferă informații despre baza întocmirii situațiilor financiare și politicilor contabile specifice ca o secțiune separată a situațiilor financiare.
               
            
         Prezentarea politicilor contabile
      
      
               
                  
                     117.
                  
               
               
                  O entitate trebuie să își prezinte politicile contabile semnificative care să cuprindă:
                  
                              
                                 (a)
                              
                           
                           
                              
                                 baza (sau bazele) de evaluare utilizată (utilizate) la întocmirea situațiilor financiare; precum și
                              
                           
                        
                              
                                 (b)
                              
                           
                           
                              
                                 celelalte politici contabile utilizate care sunt relevante pentru înțelegerea situațiilor financiare.
                              
                           
                        
            
               
                  118.
               
               
                  Este important pentru o entitate să informeze utilizatorii asupra bazei (bazelor) de evaluare utilizată (utilizate) în situațiile financiare (de exemplu, cost istoric, cost curent, valoare realizabilă netă, valoare justă sau valoare recuperabilă), deoarece baza pe care sunt întocmite situațiile financiare afectează în mod semnificativ analiza utilizatorilor. Atunci când o entitate utilizează mai mult de o bază de evaluare în situațiile financiare, de exemplu, atunci când sunt reevaluate anumite clase de active, este suficientă indicarea categoriilor de active și datorii la care se aplică fiecare bază de evaluare.
               
            
               
                  119.
               
               
                  Atunci când se decide necesitatea prezentării unei anumite politici contabile, conducerea ia în considerare măsura în care prezentarea ar ajuta utilizatorii să înțeleagă modul în care tranzacțiile, alte evenimente și condiții se regăsesc în performanța financiară și în poziția financiară raportate. Fiecare entitate are în vedere natura activității sale și politicile pe care utilizatorii situațiilor sale financiare se așteaptă să fie prezentate pentru acel tip de entitate. Prezentarea anumitor politici contabile este utilă în mod deosebit utilizatorilor atunci când acele politici sunt selectate din alternativele permise în IFRS-uri. Un exemplu este prezentarea de informații privind cazurile în care o entitate aplică valoarea justă sau modelul bazat pe cost la investiția imobiliară (a se vedea IAS 40 Investiții imobiliare). Unele IFRS-uri prevăd în mod specific prezentarea anumitor politici contabile, inclusiv a alegerilor făcute de conducere între diferitele politici permise. De exemplu, IAS 16 prevede prezentarea bazelor de evaluare utilizate pentru clasele de imobilizări corporale.
               
            
               
                  120.
               
               
                  [Eliminat]
               
            
               
                  121.
               
               
                  O politică contabilă poate fi semnificativă prin natura operațiunilor entității chiar dacă valorile prezentate pentru perioada curentă sau pentru perioadele anterioare nu sunt semnificative. Este, de asemenea, adecvată prezentarea fiecărei politici contabile semnificative care nu este în mod special cerută de IFRS-uri, dar pe care entitatea o selectează și o aplică în conformitate cu IAS 8.
               
            
               
                  
                     122.
                  
               
               
                  O entitate trebuie să prezinte, împreună cu politicile contabile semnificative sau cu alte note, raționamentele profesionale, altele decât cele care implică estimări (a se vedea punctul 125), pe care conducerea le-a realizat în procesul de aplicare a politicilor contabile ale entității și care au cel mai important efect asupra valorilor recunoscute în situațiile financiare.
               
            …
      TRANZIȚIE ȘI DATA INTRĂRII ÎN VIGOARE
      …
      
               
                  139P
               
               
                  Documentul Inițiativa privind prezentarea de informații (Amendamente la IAS 1), publicat în decembrie 2014, a modificat punctele 10, 31, 54-55, 82A, 85, 113-114, 117, 119 și 122, a adăugat punctele 30A, 55A și 85A-85B și a eliminat punctele 115 și 120. O entitate trebuie să aplice amendamentele respective pentru perioadele anuale care încep la 1 ianuarie 2016 sau ulterior acestei date. Se permite aplicarea anterior acestei date. Entitățile nu sunt obligate să prezinte informațiile prevăzute la punctele 28-30 din IAS 8 cu privire la aceste amendamente.
               
            
         Amendamente corelate la alte standarde
      
      
         IFRS 7 Instrumente financiare: informații de furnizat
         
      
      Se modifică punctul 21 și se adaugă punctul 44BB.
      
         Politici contabile
      
      
               
                  21.
               
               
                  În conformitate cu punctul 117 din IAS 1 Prezentarea situațiilor financiare (revizuit în 2007), o entitate își prezintă politicile contabile semnificative care includ baza (sau bazele) de evaluare utilizată (utilizate) la întocmirea situațiilor financiare, precum și celelalte politici de contabilitate utilizate care sunt relevante pentru înțelegerea situațiilor financiare.
               
            …
      DATA INTRĂRII ÎN VIGOARE ȘI TRANZIȚIE
      …
      
               
                  44BB
               
               
                  Documentul Inițiativa privind prezentarea de informații (Amendamente la IAS 1), publicat în decembrie 2014, a modificat punctele 21 și B5. O entitate trebuie să aplice amendamentele respective pentru perioadele anuale care încep la 1 ianuarie 2016. Se permite aplicarea amendamentelor respective anterior acestei date.
               
            În anexa B, se modifică punctul B5.
      
         Alte prezentări de informații – politici contabile (punctul 21)
      
      
               
                  B5
               
               
                  Punctul 21 prevede prezentarea bazei (sau bazelor) de evaluare utilizată (utilizate) la întocmirea situațiilor financiare și a celorlalte politici contabile utilizate care sunt relevante pentru înțelegerea situațiilor financiare. Pentru instrumentele financiare, astfel de prezentări de informații pot include:
                  
                              (a)
                           
                           
                              …
                           
                        
            Punctul 122 din IAS 1 (revizuit în 2007) prevede, de asemenea, ca entitățile să prezinte, împreună cu politicile lor contabile semnificative sau cu alte note, raționamentele profesionale, altele decât cele care implică estimări, pe care conducerea le-a realizat în procesul de aplicare a politicilor contabile ale entității și care au cel mai important efect asupra valorilor recunoscute în situațiile financiare.
      
         IAS 34 Raportarea financiară interimară
         
      
      Se modifică punctul 5 și se adaugă punctul 57.
      CONȚINUTUL UNUI RAPORT FINANCIAR INTERIMAR
      
               
                  5.
               
               
                  În conformitate cu IAS 1, un set complet de situații financiare include următoarele componente:
                  …
                  
                              (e)
                           
                           
                              note cuprinzând politici contabile semnificative și alte informații explicative;
                           
                        …
               
            DATA INTRĂRII ÎN VIGOARE
      …
      
               
                  57.
               
               
                  Documentul Inițiativa privind prezentarea de informații (Amendamente la IAS 1), publicat în decembrie 2014, a modificat punctul 5 O entitate trebuie să aplice amendamentul respectiv pentru perioadele anuale care încep la 1 ianuarie 2016 sau ulterior acestei date. Se permite aplicarea amendamentului respectiv anterior acestei date.